জাতীয় নিরাপদ খাদ্য কর্তৃপক্ষের একটি সূত্র জানিয়েছে, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশনের (এফডিএ) নিয়মানুসারে যে কোনো পানীয়তে ক্যাফেইনের মাত্রা ২০০ মিলিগ্রাম পর্যন্ত স্বাভাবিক বলে ধরা হয়। কিন্তু গত বছর বাজার থেকে ৭টি কোম্পানির উৎপাদিত এনার্জি ড্রিংকস সংগ্রহ করে রাজধানীর তিনটি সরকারি-বেসরকারি প্রতিষ্ঠানের ল্যাবরেটরিতে পরীক্ষার জন্য পাঠানো হয়। পরীক্ষায় সাতটি এনার্জি ড্রিংকসে ক্যাফেইনের মাত্রা ৭০০ মিলিগ্রামের কাছাকাছি পাওয়া গেছে।